
ROMÂNIA


JUDEȚUL SATU MARE

COMUNA HOMOROADE

CABINET PRIMAR
 DISPOZIŢIA  Nr. 9/2023
de convocare a Consiliului Local Homoroade în sedinţă
ordinară la data de 31.01.2023
Primarul comunei Homoroade, judeţul Satu Mare,

Luând în considerare referatul de specialitate nr. 9/25.01.2023 al secretarului general al comunei Homoroade,

Având în vedere prevederile art. 133 alin (1), art. 134 alin (1) lit. a) din OUG nr. 57/2019 privind Codul administrativ,

În temeiul art. 196 alin. (1) lit. b) din OUG nr. 57/2019 privind Codul administrativ:

DISPUNE
Art. 1. Se convoacă Consiliul Local Homoroade  în ședinţă ordinară la data de 31.01.2023, ora 11ºº, care va avea loc în incinta Școlii Gimnaziale  Homorodu de Mijloc, cu următoarea ordine de zi:  
1. Proiect de Hotărâre privind alegerea președintelui de ședință.
2. Proiect de Hotărâre pentru validarea Dispoziției nr. 1/2023 privind acoperirea definitivă a deficitului secțiunii de dezvoltare a bugetului local de venituri și cheltuieli al UAT Homoroade, pe anul 2022.
3. Proiect de Hotărâre privind aprobarea execuției bugetului local al Comunei Homoroade pe anul 2022.
4. Proiect de Hotărâre privind aprobarea bugetului local al Comunei Homoroade pe anul 2023.
5. Proiect de Hotărâre privind aprobarea utilizării excedentului anual al bugetului local rezultat la 31.12.2022.
6. Proiect de Hotărâre privind organizarea reţelei şcolare a unităţilor de învăţământ preuniversitar din comuna Homoroade pentru anul şcolar 2023-2024.
7. Proiect de Hotărâre privind  aprobarea planului de acţiuni si lucrări de interes local pe anul 2023, ce vor fi executate de către beneficiarii de ajutor social, conform Legii nr.416/2001, cu modificările și completările ulterioare.
8. Proiect de Hotărâre privind aprobarea , modificarea și stabilirea prețului de valorificare a masei lemnoase din partida nr. 2200145400200 UAT Homoroade.

9. Proiect de Hotărâre privind aprobarea prețurilor de referință a masei lemnoase pentru anul 2023 pe specii/grupe de specii, pe grade de accesibilitate, sortimente și natura produsului.

10. Proiect de Hotărâre privind modificarea și aprobarea Devizului general de lucrări de împăduriri și întreținerea culturilor tinere, aferent UAT Homoroade.
Cereri, diverse.
Art. 2. Secretarul general al comunei Homoroade va comunica prezenta dispoziție instituțiilor și persoanelor interesate.  
                                                                                                Homorodu de Mijloc  25.01.2023
         
          Primar                                                                         Contrasemnează, 
             Ardelean Simion                                                            Secretar General UAT, 
                                                                                                   c.j. Stana Andreea Daniela
